stanford-oval/wikipedia huggingface dataset:
רועי ורמוס
ביוגרפיה

ורמוס הוא בוגר תואר ראשון בכלכלה, סוציולוגיה ואנתרופולוגיה מהאוניברסיטה העברית בירושלים ותואר שני במנהל עסקים מאוניברסיטת בר-אילן.
בין שנת 1996 לשנת 1998 שימש כמנהל השקעות באוורגרין ניהול השקעות. בשנת 1998 מונה כאנליסט ומנהל השקעות בפסגות מנהלי קרנות נאמנות, בשנת 2001 מונה למנהל המחלקה הכלכלית בפסגות מנהלי קרנות נאמנות. בשנת 2003 מונה למנכ"ל פסגות קרנות נאמנות ובסוף שנת 2006 למנכ"ל פסגות בית השקעות וליו"ר דירקטוריון פסגות קופות גמל. בין השנים 2006–2008 כיהן כיו"ר איגוד קרנות הנאמנות. בנוסף כיהן כיו"ר הוועדה הציבורית לעדכון דירוג ומדד מעלה, כיו"ר המועצה הציבורית של המכון הישראלי לממשל תאגידי וכיו"ר מפעלות חינוך וחברה.
ורמוס נבחר בשנת 2008 לכלכליסט השנה בקטגוריית הפיננסיים. במהלך שנותיו, הוא נשא ונתן עם חברת אפריקה ישראל להשקעות לגיבוש ההסדר עם החברה.
באוקטובר 2010 הודח מתפקידו כמנכ"ל פסגות. בינואר 2011 הודיעה פרקליטות המדינה על כוונתה להעמיד את ורמוס לדין על עבירות של תרמית בניירות ערך וקבלת דבר במרמה בנסיבות מחמירות, אך בסופו של דבר הגיעה הפרקליטות לפשרה לפיה לסיום הפרשה ישלם ורמוס כופר בסך כחצי מיליון ש"ח, בלא שיודה בעבירות המיוחסות לו.
באפריל 2022 רכשה חברת להב אנרגיה ירוקה ש-20% ממנה בבעלות קרן נוקד של רועי ורמוס, את חברת מפעת שעוסקת באיסוף ופינוי פסולת ובהפעלת תחנות מעבר. לאחר מכן תרכוש מפעת בשליטה החדשה את מצדר, חברה שפועלת באותם תחומים. במאי 2024 רכשה קרן נוקד מניות שופרסל בסך עשרות מיליונים, ובכך הפכה לבעלת עניין בשופרסל.
חיים אישיים

היה נשוי 5 שנים ליעל אנדורן, לשעבר מנכ"לית משרד האוצר ומנהלת קרנות הפנסיה "עמיתים".
רועי נשוי למיכל, אומנית ויזמת נדל״ן, ולהם שני ילדים משותפים.
הערות שוליים

↑  חגי עמית, רועי ורמוס, רק בן 36 - ומהיום הוא מנהל את בית ההשקעות הכי חשוב בשוק ההון, באתר TheMarker‏, 13 בדצמבר 2006
↑  גולן חזני והדר רז, "אני לא מבין איך מנכ"ל בית השקעות יכול להיות רגוע", באתר כלכליסט, 25 בספטמבר 2008
↑  מיכאל רוכוורגר, רועי ורמוס על הסדר החוב באפריקה ישראל: "לא היתה תספורת", באתר TheMarker‏, 1 בנובמבר 2009
↑  הפרקליטות החליטה: רועי ורמוס יועמד לדין, nrg, 16.1.2011
↑  רחלי בינדמן, תומר גנון, זוהר שחר לוי, עסקה בין ורמוס לפרקליטות: ישלם 500 אלף שקל ולא יוגש כתב אישום, באתר כלכליסט, 23 ביולי 2013
↑  חזי שטרנליכט, ‏נוקד הפכה לבעלת עניין בשופרסל: שווי החזקותיה - 362 מיליון שקל, באתר גלובס, 21 במאי 2024
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אנטיוכוס הרביעי, מלך קומגנה

| --- | --- |

 לידה:  המאה ה־1 
 פטירה:  המאה ה־1 רומא, האימפריה הרומית 
 בן או בת זוג:  יוליה יוטאפה 
 
גאיוס יוליוס אנטיוכוס (הרביעי) אפיפנס (ביוונית: Γάιος Ἰούλιος Ἀντίοχος ὀ Ἐπιφανής; לפני 17 לספירה – לאחר 72 לספירה) היה מלך קומגנה האחרון, ומלך בה בין השנים 38–72 לספירה כמלך קליינט של האימפריה הרומית.
חייו

אנטיוכוס נולד כנסיך של משפחת המלוכה של קומגנה. הוריו, אנטיוכוס השלישי, מלך קומגנה (אנ') והמלכה יוטאפה (אנ'), היו אחים בקשר דם מלא שהתחתנו זה עם זה. גם אנטיוכוס הרביעי התחתן עם אחותו מקשר דם מלא, יוליה יוטאפה (אנ'). אנטיוכוס היה ממוצא ארמני, יוונים ומדיי. דרך המלכה לאודיקה השביעית תיאה (אנ'), שהייתה אמו של אנטיוכוס הראשון תאוס, מלך קומגנה, הוא היה צאצא ישיר של המלכים היווניים של הממלכה הסלאוקית.
נראה כי אנטיוכוס היה צעיר מאוד כאשר אביו מת בשנת 17. הקיסר הרומי טיבריוס הסכים עם אזרחי קומגנה להפוך את ממלכתם לחלק מהפרובינקיה הרומית של סוריה. בין השנים 17 ל-38, נראה כי אנטיוכוס השיג אזרחות רומית (אנ'). הוא גדל ברומא יחד עם אחותו, שם היו חלק מחצרה של אנטוניה הצעירה, אחייניתו של אוגוסטוס קיסר ובתו הצעירה של מרקוס אנטוניוס. היא הייתה אשה בעלת השפעה רבה ופיקחה על חוג הנסיכים והנסיכות שלה, שסייע בשימור הפוליטי של גבולות האימפריה הרומית ובענייניהן של מדינות החסות.
בשנת 38 קיבל אנטיוכוס את ממלכת אביו מנכדה של אנטוניה, הקיסר קליגולה. בנוסף על כך, הגדיל הקיסר את שטחה עם חלק מקיליקיה הגובל בקו החוף. קליגולה גם העניק לו את כל סכום הכנסותיה של קומגנה במשך 20 השנים שהייתה פרובינקיה רומית. הסיבות להענקת משאבים כל כך רחבים למלך-חסות נותרו לא ברורות - ייתכן והיה זה התקף של האקצנטריות הידועה של קליגולה.
אנטיוכוס היה ביחסים קרובים מאוד עם קליגולה ונאמר עליו ועל המלך אגריפס הראשון שהיו מדריכיו של הקיסר באמנות העריצות.
אולם חברות זו לא ארכה זמן רב, מכיוון שאנטיוכוס הודח לאחר מכן על ידי קליגולה.
אנטיוכוס לא זכה מחדש בממלכתו עד עלייתו של הקיסר הרומי קלאודיוס בשנת 41. בשנת 43, בנו הראשון, גאיוס יוליוס ארכלאוס אנטיוכוס אפיפנס (אנ'), אורס לדרוסילה, בתו של אגריפס הראשון.
מלבד אפיפנס, היו לאנטיוכוס שני ילדים נוספים מיוטאפה: קליניקוס (אנ') ויוטאפה (אנ'), הצעירה יותר.
בשנת 53 דיכא אנטיוכוס מרידה של שבטים ברבריים בקיליקיה, הנקראים קליטאי. בשנת 55 הוא קיבל פקודות מנירון קיסר לגייס כוחות לצורך מלחמה בפרתים, ובשנת 59 הוא שירת תחת הגנרל גנאיוס דומיטיוס קורבולו (אנ') נגד טירידאטס הראשון, מלך ארמניה, אחיו של וולוגסס הראשון, מלך פרתיה (אנ'). עקב שירותיו במלחמה זו, הוא קיבל בשנת 61 חלקים מארמניה.
הוא בחר לתמוך באספסיאנוס כאשר זה הוכרז לקיסר רומא, אז גם דובר עליו כעשיר ביותר מבין מלכי החסות. עקב שירותיו במלחמה זו, הוא קיבל בשנת 61 חלקים מארמניה.
בשנת 70 הוא שלח כוחות, בפיקוד בנו אפיפנס, לעזרת טיטוס במצור על ירושלים.
במרוצת שלטונו כמלך הוא יסד את הערים גרמניקופוליס (אנ'), יוטאפה (אנ') ונירוניאס.
בשנת 72 התרחשה נפילתו של אנטיוכוס, כאשר הוא הואשם על ידי לוקיוס קיסניוס פאיטוס (אנ'), מושל סוריה, בעוון קשירת קשר עם הפרתים נגד הרומאים. ממלכתו נשללה ממנו בשל כך, לאחר 34 שנים מאז מינויו על ידי קליגולה. בניו של אנטיוכוס, הנסיכים אפיפנס וקליניקוס, ברחו לפרתיה לאחר מפגש קצר עם כוחות רומאיים. אנטיוכוס עצמו פרש לספרטה ולאחר מכן לרומא, שם חי את שארית חייו עם בניו אפיפנס וקליניקוס וזכה לכבוד רב. בין נכדיהם של אנטיוכוס ויוטאפה היו האזרח האתונאי החשוב פילופפוס (אנ'), שחי ביוון בין המאות הראשונה והשנייה והסופרת יוליה בלבילה.
מטבעות

ישנם בנמצא מספר מטבעות של המלך הזה, המוכיחים שהוא אכן שלט בחלקים של קפדוקיה וקיליקיה, בנוסף לקומגנה גופא. באחד המטבעות הללו הוא נקרא ΒΑΣΙΛΕΥΣ ΜΕΓΑΣ ΑΝΤΙΟΧΟΣ ("המלך הגדול אנטיוכוס"), עדות לשאיפותיו הפוליטיות. בצדו השני של המטבע מוצג עקרב מוקף בעלי דפנה ומופיע הכיתוב ΚΟΜΜΑΓΗΝΩΝ ("של הקומגנים"). ממטבעותיו ניתן גם ללמוד את שמה של אשתו, יוטאפה.
הערות שוליים

↑  דיו קסיוס, ספר 59, פרק 8, סעיף 2.
↑  סווטוניוס, חיי שנים-עשר הקיסרים, קליגולה, פרק 16.
↑  דיו קסיוס, ספר 59, פרק 24, סעיף 1.
1 2 3 4 5  Dictionary of Greek and Roman Biography and Mythology, volume 1, p. 194
↑  דיו קסיוס, ספר 60, פרק 8, סעיף 1.
↑  יוסף בן מתתיהו, קדמוניות היהודים, ספר 19, פרק ט, פסקה א, סעיף 355.
↑  טקיטוס, האנלים, ספר 12, פרק 55.
↑  טקיטוס, האנלים, ספר 13, פרק 7.
↑  טקיטוס, האנלים, ספר 13, פרק 37.
↑  טקיטוס, האנלים, ספר 14, פרק 26.
↑  טקיטוס, האנלים, ספר 13, פרק 37.
↑  טקיטוס, ההיסטוריות, ספר 2, פרק 81.
↑  יוסף בן מתתיהו, מלחמת היהודים, ספר חמישי, פרק 11, פסקה ג.
↑  טקיטוס, ההיסטוריות, ספר 5, פרק 1.
↑  יוסף בן מתתיהו, מלחמת היהודים, ספר שביעי, פרק 7, פסקאות א-ג.
עמרם יצחק זקס

| --- | --- |

 לידה:  30 באוקטובר 1926 כ"ב בחשון תרפ"ז ירושלים, פלשתינה (א"י) 
 פטירה:  3 בדצמבר 2012 (בגיל 86) כ' בכסלו תשע"ג בני ברק, ישראל 
 מדינה:  ישראל 
 השכלה:  ישיבת סלובודקה 
 מקום פעילות:  בני ברק
 תקופת הפעילות:  ? – 3 בדצמבר 2012 
 השתייכות:  חרדים ליטאים
 תחומי עיסוק:  חינוך
 רבותיו:  החזון איש, הרב אייזיק שר,  הרב שמואל גדליה ניימן,  הרב מרדכי דוד לוין
 שם השושלת:  זקס
 
הרב עמרם יצחק זקס (כ"ב בחשוון תרפ"ז, 30 באוקטובר 1926 – כ' בכסלו תשע"ג, 3 בדצמבר 2012) היה ראש ישיבת סלבודקה בבני ברק במשך כשלושים שנה.
ביוגרפיה

נולד בירושלים, לחיים אליהו זלמן ולאסתר-לאה זקס. אביו שעסק לפרנסתו במכירת ספרים ותשמישי קדושה, הוא נינו של אברהם אלקנה זקס, ראש כולל הו"ד, בנו של השד"ר משה זקס, ראשון העולים לארץ ישראל מגרמניה במאה ה-19 שעלה ארצה בשנת תקע"א ממיינינגען שבגרמניה, (במחוז זאכסן אשר הוא מקור שם המשפחה: זקס) והיה תלמידו של החתם סופר, ונכדו של רבי צדוק הלוי קרויז.
למד בתלמוד תורה ובישיבת עץ חיים בירושלים, כאשר רבותיו העיקריים שם היו: הרב שמואל גדליה ניימן והרב מרדכי דוד לוין. בין תלמידי הישיבה באותה תקופה היה הרב שאר ישוב כהן, לימים רבה של חיפה. בשנת ה'תש"ח (1948), עם פרוץ מלחמת השחרור, והמצב הביטחוני הקשה בירושלים שכלל הפגזות קשות על מערב העיר, עבר ללמוד בישיבת סלובודקה בבני ברק, שנוסדה שנה קודם לכן, היה מראשוני תלמידי הישיבה והיה מקורב לראש הישיבה הרב אייזיק שר. לימים עברו הוריו לגור בבני ברק.
בשנת ה'תשי"א (1951) נשא את אסתר-רבקה, בתו של הרב מרדכי שולמן ונכדת הרב אייזיק שר. לאחר נישואיו למד בכולל של הישיבה. היה מקורב לחזון איש שהתגורר בסמוך לישיבה בגבעת רוקח.
בשנת ה'תש"ך (1960) החל לכהן כר"מ בישיבת סלובודקה. לאחר פטירת חותנו ראש הישיבה הרב מרדכי שולמן בכ"ז בשבט ה'תשמ"ב, התמנה לראש הישיבה, לצד גיסיו הרב נתן שולמן והרב משה הלל הירש. הרב זקס היה חבר נשיאות מפעל הש"ס.
בשנת ה'תש"ן (1989) נפטרה בתו דבורה ליבוביץ. זמן קצר לאחר מכן חלה ומאז לא שב לאיתנו. בכ' בכסלו תשע"ג הלך לעולמו ונקבר בבית הקברות פוניבז' בבני ברק.
ביום השנה הראשון לפטירתו הוציאו תלמידיו לאור ספר זיכרון ובו נדפסו חידושים מתורתו, ודברי תורה שנכתבו לכבודו בידי ידידיו ותלמידיו.
משפחתו

אשתו, הרבנית אסתר רבקה זקס, ניהלה במשך עשרות שנים את משק הבית ואת חדרי הפנימיה בישיבת סלובודקה (נפטרה ב-10 באוקטובר 2021). הם התגוררו בדירה צמודה לישיבה, ונולדו להם בן אחד וחמש בנות. חתנו, הרב יצחק שוורץ, מונה תחתיו לראשות הישיבה; בנו, הרב שמחה שמואל, ירש את זכויותיו בישיבה ומונה גם הוא לראש ישיבה בתואר; חתנו, הרב צבי אליהו שטיינברג (בנו של שרגא פייבל שטיינברג, ראש ישיבת תפארת ציון ומתלמידי החזון אי"ש), הוא ר"מ בישיבת אור יהודה; חתנו, הרב יצחק גפן, הוא ר"מ בישיבת סלבודקה לצעירים; חתנו, הרב בנימין שקוביצקי, הוא ראש כולל פתחי תשובה.
אחיו הם:
הרב אהרן זקס – כיהן כראש ישיבת סלבודקה לצעירים והיה חבר מועצת מכבי שירותי בריאות. היה גם גיסו של ראש הישיבה הרב דוב לנדו (נפטר במרץ 2017).
הרב דב זקס – ר"מ בישיבת סלבודקה לצעירים. (נפטר באוקטובר 2020).
אל-מוניטור

| --- | --- |
לוגו אתר החדשות
 מייסד:  ג'מאל דניאל 
 תאריכי הופעה:  2012–הווה (כ־13 שנים) 
 שפה:  אנגלית 
 מערכת:  וושינגטון די. סי. וושינגטון די. סי.
 מדינה:  ארצות הברית ארצות הברית
 al-monitor.com
 
אל-מוניטור (באנגלית: Al-Monitor‏, בערבית: المونيتور) הוא אתר חדשות ערבי-אמריקאי המספק סיקור ונקודת מבט מהמזרח התיכון באמצעות תוכן מתורגם ותוכן מקורי.
מייסד האתר הוא איש העסקים הסורי-לבנוני-אמריקאי ג'מאל דניאל. האתר הושק בינואר 2012. צוות המנהלים של האתר כולל אקדמאים, עיתונאים בעלי-שם ואנשי עסקים בכירים.
האתר מקיים שותפויות עם שבעה-עשר ארגוני חדשות גדולים ממדינות במזרח התיכון, בהן טורקיה, ישראל, איראן, מצרים, איחוד האמירויות, עיראק ועוד.
בין השותפים באתר: "אלח'בר" (אלג'יריה), "אל-מסרי אליום" (מצרים), אזאמאן (לונדון, בגדד, בֵּירוּת), מעריב, כלכליסט, ידיעות אחרונות (ישראל), "אל-קבאס" (כווית), א-נהאר (לבנון) ,"אל-ספיר" (לבנון), אל-חיאת (לונדון, בבעלות סעודית), "אלאִקתִצאד וָלְאעמאל", "הארבר טוּרק" (טורקיה), סאבאן (טורקיה), מילייֶט (טורקיה), ראדיקאל (טורקיה) אָל ח'אלֵייג' (איראן), ו"אָל טנג'יר" (מרוקו).
בכל יום, בוחרים עורכי האתר ומתרגמים לאנגלית תמהיל של מאמרים שאינם מופיעים או זמינים בשפה האנגלית. האתר וצוות התורמים שלו בונים את התוכן היומי ממאמרים המתורגמים מהעיתונות האיראנית, הטורקית והישראלית והמדינות הערביות השונות, בשילוב עם פרשנות ודיווחים מקוריים של כתבי האתר. הכתבות מלוות לעיתים קרובות בסרטוני וידאו. האתר הוא רב-לשוני, כל הכתבות בו כתובות הן באנגלית, והן בשפתו של הכָּתב (עברית, ערבית, פרסית או טורקית).
בין כתבי הפורטל בשפה העברית – הכתבים עקיבא אלדר, שלומי אלדר, ג'קי חוגי, גתית גינת, אורי סביר, דני זקן, מזל מועלם ובן כספית.
הערות שוליים

↑  Lee Smith (20 ביוני 2013). "Mideast News Site Offers Diverse Voices—but Often Parrots Syrian Regime". Tablet Magazine. נבדק ב-24 בספטמבר 2013. {{cite news}}:  (עזרה)
↑  "About Us". Al Monitor. נבדק ב-4 במאי 2012. {{cite web}}:  (עזרה)
ספר הישר (מקרא)

ספר הישר הוא ספר המוזכר פעמיים בתנ"ך, שאינו נמנה כאחד מעשרים וארבעה ספרי הקודש. לפי פרשנות חז"ל הכוונה לאחד מאותן עשרים וארבעה ספרים, אמנם לפי פרשנות מודרנית, הכוונה לספר בפני עצמו שלא שרד.
אזכורים במקרא

כאמור, אזכור של ספר הישר השתמר פעמיים בתנ"ך. האיזכור הראשון הוא בתיאור מעשה "שמש בגבעון דום" של יהושע:
"שֶׁמֶשׁ בְּגִבְעוֹן דּוֹם וְיָרֵחַ בְּעֵמֶק אַיָּלוֹן. וַיִּדֹּם הַשֶּׁמֶשׁ וְיָרֵחַ עָמָד עַד יִקֹּם גּוֹי אֹיְבָיו, הֲלֹא הִיא כְתוּבָה עַל 'סֵפֶר הַיָּשָׁר'."
פעם נוספת נזכר הספר בקינת דוד על מות שאול ויהונתן בספר שמואל ב':
"וַיְקֹנֵן דָּוִד אֶת הַקִּינָה הַזֹּאת עַל שָׁאוּל וְעַל יְהוֹנָתָן בְּנוֹ. וַיֹּאמֶר: לְלַמֵּד בְּנֵי יְהוּדָה קָשֶׁת, הִנֵּה כְתוּבָה עַל 'סֵפֶר הַיָּשָׁר'."
אזכור שלישי אפשרי מופיע בתרגום השבעים לתפילת שלמה בחנוכת המקדש בספר מלכים א' פרק ח', ושם נאמר כי התפילה כתובה בספר השיר (ἐν βιβλίῳ τῆς ᾠδῆς) ויש ששיערו שבמקור העברי שעמד לפני השבעים התחלף "ישר" ב"שיר", אך הדברים אינם מוסכמים.
זיהוי

על פי חז"ל בתלמוד במסכת עבודה זרה, ספר הישר אינו ספר שאבד, אלא הכוונה לאחד מהספרים דלהלן, כשהוא מוסיף ביאור כיצד רמוזים בכל אחד מהספרים הללו, קריאת יהושע אל השמש, ומומחיות בני יהודה באומנות הקשת:
כינוי לספר בראשית - הקרוי כך כיוון שהוא מספר על האבות שנקראו ישרים - וכן פירוש רש"י ורד"ק על הפסוקים הנ"ל, כשהם מתבססים על דברי התלמוד הללו.
כינוי לספר דברים - על פי הפסוק”ועשית הישר והטוב בעיני ה'” (ספר דברים, פרק ו', פסוק י"ח);
כינוי לספר שופטים, הפותח בתיאור "איש הישר בעיניו יעשה".
אמנם, בפירוש הרלב"ג כתב שספר הישר הוא ספר שירה עברי קדום, שאבד, כפי הנראה, בגלות בבל.
גם במדרש זוטא מופיע משפט המתייחס לספר הישר כאל חיבור אבוד:
באותה שעה הוא (אליהו הנביא, באחרית הימים) מוציא את 'ספר הישר', שכל התורה הזאת אינה אלא שירה אחת מתוכו
ראו גם

ספר מלחמות ה'
ספר דברי הימים למלכי יהודה
הערות שוליים

↑  ספר יהושע, פרק י', פסוקים י"ב–י"ג
↑  ספר שמואל ב', פרק א', פסוקים י"ז–י"ח
↑  משה ויינפלד, המפנה בתפיסת האלהות והפולחן בספר דברים.
↑  תלמוד בבלי, מסכת עבודה זרה, דף כ"ה, עמוד א'.
↑  בפירוש רש"י לפסוק בספר יהושע ובפירוש רש"י ורד"ק לפסוק בספר שמואל
↑  רלב"ג, פירוש ליהושע, פרק י, פסוק יג, באתר ויקיטקסט
דייוויד באלדאצ'י

| --- | --- |

 לידה:  5 באוגוסט 1960 (בן 64) ארצות הברית ריצ'מונד, וירג'יניה, ארצות הברית 
 מדינה:  ארצות הברית 
 השכלה:  אוניברסיטת הקהילייה של וירג'יניה  בית הספר למשפט של אוניברסיטת וירג'יניה  Henrico High School 
 תקופת הפעילות:  מ-1996 
 פרסים והוקרה:  פרס נירון (2020) 
 חתימה:   
 davidbaldacci.com
 
דייוויד באלדאצ'י (באנגלית: David Baldacci; נולד ב-5 באוגוסט 1960, ריצ'מונד, וירג'יניה, ארצות הברית) הוא סופר ועורך דין אמריקאי ממוצא איטלקי שכתב 37 ספרים רבי-מכר (נכון ל-2019) ועוד 7 ספרים לבני נוער. ספריו תורגמו ל-45 שפות לפחות ונמכרים בכ-80 מדינות. בין ספריו המוכרים ניתן למנות את סדרת ספרי "מועדון הגמל", "משחק השעות", "האחרון הוא העומד", "נשיא מעל החוק" ועוד. ספריו בעברית ראו אור בהוצאת מודן.
קורות חיים

באלדאצ'י נולד ב-1960 בריצ'מונד, בירת וירג'יניה, לג'ויס רוז ורודולף באלדאצ'י.
סיים לימודי תואר ראשון באוניברסיט וירג'יניה קומונוולת' ותואר נוסף במשפטים באוניברסיטת וירג'יניה, במהלכם נהג לכתוב סיפורים קצרים בזמנו הפנוי. בתשע השנים שלאחר מכן עסק בעריכת דין בוושינגטון. לאחר מכן עבר להתגורר באלכסנדריה שבוירג'יניה, שם כתב סיפורים קצרים ותסריטים שלא נחלו הצלחה ואז עבר לכתיבה ספרותית. לאחר 3 שנים של כתיבה הוציא לאור את רומן הביכורים שלו "נשיא מעל החוק" שאף עובד לגרסה קולנועית בכיכובו שלו, ובהפקתו ובבימויו של קלינט איסטווד. הסרט, בניגוד לספר שהפך לרב-מכר בינלאומי עם צאתו, לא זכה להצלחה.
בהמשך פרסם למעלה מ-36 רומנים וששה ספרים לבני הנעורים. עבודותיו התפרסמו מעת לעת בעיתונים, מגזינים וכתבי עת רבים אחרים ברחבי העולם.
ספריו תורגמו ל-45 שפות שנמכרו בלמעלה מ-80 מדינות העולם וכן הודפסו לכ-110 מיליון עותקים נכון ל-2013, מה שהופך אותו לאחד מהסופרים המצליחים ביותר בהיסטוריה.
כל ספריו היו לרבי מכר ורובם עמדו בראש טבלאות המכירות.
באלדאצ'י מתגורר בריצ'מונד שבווירג'יניה עם אשתו, מישל קולין, ושני ילדיהם.
באלדאצ'י משרת כשגרירו הלאומי של ארגון ללא מטרות רווח למען טרשת נפוצה. הוא נוטל חלק בארגוני צדקה רבים, וייסד יחד עם אשתו קרן לקידום האוריינות בארצות הברית. ב-1997 נכלל ברשימת 51 האנשים היפים בעולם של המגזין פיפל.
ביבליוגרפיה

כל ספריו של באלדאצ'י שראו אור בעברית יצאו בהוצאת מודן.
ביבליוגרפיה > סדרת מועדון הגמל

מועדון הגמל (Camal Club) -‏ 2005
האספנים (The Collectors) -‏ 2006
קר כקרח (Stone Cold) -‏ 2007
צדק אלוהי (Divine Justice) -‏ 2008
פינת הגיהנום (Hell's Corner) -‏ 2010
ביבליוגרפיה > סדרת שון קינג ומישל מקסוול

שבריר שנייה (Split Second) -‏ 2003
משחק השעות (Hour Game) -‏ 2004
גאון פשוט (Simple Genius) -‏ 2007
המשפחה הראשונה (First Family) -‏ 2009
האיש השישי (The Sixth Man) -‏ 2011
מטען חורג (King and Maxwell) -‏ 2014
ביבליוגרפיה > סדרת שוֹ וקייטי ג'יימס

כל האמת (The Whole Truth) -‏ 2008
(Deliver Us From Evil) -‏ 2010 (לא תורגם)
ביבליוגרפיה > סדרת ג'ון פולר

יום האפס (Zero Day) -‏ 2011
הנשכחים (The Forgotten) -‏ 2012
הבריחה (The Escape) -‏ 2014
שטח הפקר (No Man's Land) -‏ 2018
ביבליוגרפיה > סדרת ויל רובי

the innocent -‏ 2012 (לא תורגם)
החיסול (the hit) -‏ 2013
המטרה (the target) -‏ 2014
האשם (The Guilty) -‏ 2015
מטרה סופית (End Game) -‏ 2017
ביבליוגרפיה > סדרת וגה ג'יין (לנוער)

דו-קרב / וגה ג'יין וסודות הכישוף (The Finisher) (פנטזיה) -‏ 2010
וגה ג'יין ומבוך המפלצות (The Keeper) -‏ 2015
(The Width of the World) -‏ 2016 (לא תורגם)
(The Stars Below) -‏ 2016 (לא תורגם)
ביבליוגרפיה > איימוס דקר

איש הזיכרון (Memory Man) -‏ 2015
המייל האחרון (The Last Mile) - ‏ 2016
התיקון (The fix) -‏ 2017
הנופלים (The Fallen) -‏ 2018
גאולה (Redemption) -‏ 2019
חבל דק (Walk the Wire) -‏ 2020 (סיפור משולב עם ויל רובי)
צל כבד (Long Shadows)- 2022
ביבליוגרפיה > אטלי פיין

דרך ארוכה (Long Road to Mercy) -‏ 2018
דקה לחצות (a mintue to midnight) - 2019
אור יום (Daylight) - 2020  (סיפור משולב עם ג'ון פולר)
מרסי- (Mercy) - 2021
ביבליוגרפיה > סדרת אלוסיוס ארצ'ר

חסד אחד (One good deed)-‏ 2024
המהמר (A gambling man)-‏ 2024
ביבליוגרפיה > ספרים נוספים

נשיא מעל החוק (Absolute Power) -‏ 1996
האמת הפשוטה (The Simple Truth) -‏ 1998
להציל את פיית (Saving Faith) -‏ 1999
הפרס הגדול (The Winner) -‏ 2000
האחרון הוא העומד (Last Man Standing) -‏ 2001
נאמנות כחולה (True Blue) -‏ 2009
יום הדין (לנוער) (Day of Doom ) -‏ 2013
שליטה מוחלטת (total control) -‏ 2006
A Calamity of Souls (2024)
הערות שוליים

↑  Carol Memmott, USA TODAY, David Baldacci clues kids in to Smithsonian's treasures, USA TODAY, ‏27.2.2013 (באנגלית)
| --- | --- |
בקרת זהויות :  NLI: 987007304452305171  PLWABN: 9810530304005606  BIBSYS: 90921742  BNE: XX1168174  BnF: cb12498474k (data)  CANTIC: a11133168  CiNii: DA09756345  GND: 115624589  ICCU: TO0V260345  ISNI: 0000 0001 2096 7639  LCCN: n95052956  LNB: 000018727  MusicBrainz: 4c89ebd7-6585-4ec1-ad9f-71c3d399c6c8  NDL: 00517438  NKC: jn20011018554  NLA: 35469460  NLG: 74864  NLK: KAC200704649  NSK: 000192760  NTA: 141105798  RERO: 02-A002962849  SELIBR: 340796  SUDOC: 03420329X  Trove: 964434  VIAF: 102339955   WorldCat (עם VIAF): 102339955
התנהגות

התנהגות היא מושג שמתייחס לפעולות או תגובות של אורגניזם, כלומר – יצור חי. ההתנהגות של אורגניזמים היא בררנית, כך שבכל עת ובכל שעה האורגניזם מגיב רק על גירויים מסוימים, מתוך גירויים רבים המופיעים אותה שעה והוא מוציא לפועל רק אחדות מן התגובות האפשריות הרבות אשר עומדות לרשותו. בנוסף על כך בני אדם וחיות אחרות, יכולים להפעיל מערך התנהגויות גמיש גם מעבר לתגובות המשויכות לגירויים ספציפיים. היכולת לווסת את התגובות והפעולות באופן גמיש, לצורך הפקת התנהגויות מושכלות ומכוונות מטרה, מכונה שליטה קוגניטיבית או תפקודים ניהוליים.
הגדרה מדעית של התנהגות

על פי ב. פ. סקינר, "בהתנהגות, אני מתכוון לתזוזה של האורגניזם או של חלקיו הנפרדים בתוך מערכת קואורדינטות, המוכתבת על ידי האורגניזם עצמו, על ידי אובייקטים חיצוניים, או שדות כוח". (1938, p. 6)
התנהגות תמיד מתרחשת בהקשר סביבתי כלשהו, היא לא מתקיימת בריק. ההתנהגות היא תוצאה של יחסי גומלין מורכבים בין האורגניזם לסביבה, והאפיון העיקרי שלה הוא השינוי הסביבתי אותו היא מחוללת. להתנהגות יש טופוגרפיה – תיאורה באמצעות מדדים פיזיים, ועל פי מדע ההתנהגות היא נחשבת כפונקציה של ההשפעות הסביבתיות.
התנהגות יכולה לבוא לידי ביטוי בדרכים מגוונות. היא יכולה להיות גלויה (דיבור, שחייה, ריצה וכו') או נסתרת (מחשבות, דמיון, היזכרות, הצפת רגשות).
מדעני ההתנהגות כיום נוטים לחלק אותה לשני סוגים:
התנהגות תגובתית (רספונדנדטית) – תגובתו של האדם כלפי הסביבה. היא נגרמת על ידי גירוי ונשלטת על ידי מערכת העצבים האוטונומית.
התנהגות אופרנטית – פעולה של האדם כלפי הסביבה. היא מתרחשת (יותר מאשר נגרמת) ונשלטת על ידי מערכת העצבים המרכזית.
התנהגות אנושית

ההתנהגות האנושית מתייחסת לתגובות של אדם יחיד או של קבוצת אנשים לגירויים חיצוניים או פנימיים. תגובות אלו כוללות את כל הפעולות הפיזיות והרגשיות הנצפות של המין האנושי, חברות אנושיות ואנשים בודדים.
על אף שהמניעים היסודיים להתנהגות משותפים אצל בני האדם (עקב אותו מבנה אנטומי בסיסי), דרכי התגובה כלפי אותם הגירויים לרוב שונות בין אדם אחד למשנהו, וזאת משום שכל אדם נחשף להשפעות סביבתיות שונות במהלך חייו. השפעות הסביבה כוללים בתוכם גורמים רבים, כגון: השכלה, תרבות, חינוך, סטרס, מצב כלכלי, מצב משפחתי, מצב חברתי, דת, אקלים ועוד.
מידת המקובלות של ההתנהגות נמדדת ביחס לנורמות חברתיות ומווסתת על ידי אמצעים שונים של שליטה חברתית. החינוך הוא כלי משמעותי של החברה בתהליך החיברות של הדור הצעיר. תהליך זה הוא חלק מרכזי בהתפתחות חברתית. התרבות עצמה נחשבת כאוסף של התנהגויות שגובשו בקהילה מילולית מסוימת.
כאמור, התנהגות אנושית יכולה להיות שכיחה או בלתי רגילה, מקובלת או לא מקובלת מבחינה חברתית. מנהג הוא התנהגות מקובלת בחברה מסוימת. התנהגויות מוזרות ולא רגילות מכונות אקסצנטריות. התנהגות שנמצאת מחוץ לגבולות המקובלים בתרבות מסוימת מכונה טאבו.
הפרעת התנהגות היא הפרעה נפשית המתבטאת בדפוס חוזר ונשנה של פגיעה בזכויות אחרים והפרת נורמות חברתיות. לדוגמה, הפרעת תריסים היא הפרעה התפתחותית התנהגותית בחלונות. מתאפיינת בדפוס חוזר ונשנה של התנהגות נגטיביסטית, מתריסה, מתנגדת ועוינת כלפי דמויות סמכות.
קיימים גם דפוסי התנהגות בעלי מאפיינים ייחודיים, כמו התנהגות פסיבית-אגרסיבית, דחיינות, עצלנות, חוליגניות, חוצפה ואופורטוניזם.
התנהגות אנושית > חקר ההתנהגות האנושית

ישנם תחומים רבים במדע אשר חוקרים את ההתנהגות באופן ישיר או עקיף. לדוגמה, פסיכולוגיה וזרמים שונים בתוכה חוקרים את העולם הנפשי של היחיד, והסוציולוגיה מתארת מערכות חברתיות שמשפיעות על היחיד. אנתרופולוגיה מתארת התנהגויות של תרבויות פרימיטיביות, פיזיולוגיה ומדעי המוח חוקרים את התהליכים הביולוגים שמתרחשים בתוך הגוף בזמן ההתנהגות, ביולוגיה אבולוציונית מסבירה את קיום האורגניזם וסוגים מסוימים של התנהגות בתנאים טבעיים.
התחומים העיקריים שחוקרים ישירות את התנהגות היחיד הם ניתוח התנהגות יישומי וביהביוריזם.
התנהגות והתניה

ההתנהגות האדם מושפעת ממורשתו הגנטית, הניסיון הקודם שלו ומהסביבה הנוכחית. זאת משום שהמפגשים של האדם עם הסביבה משנים את אופן ההתנהגות באמצעות השפעה על מערכת העצבים ובכך מאפשרים תהליכים של זיכרון ולמידה. היכולת של מערכת העצבים להשתנות בהתאם להתנסות של האורגניזם בסביבה מכונה הפלסטיות של מערכת העצבים.
ניתוח ההתנהגות עוסק בחקר התפקודי של ההתנהגות של האורגניזם להשפעות הסביבתיות ללא הפניה אל מערכת העצבים. תחום זה עוסק הן בהתנהגויות של בני אדם והן בהתנהגות בעלי חיים. בנוסף לביהביוריזם קיימים תחומי מחקר אשר מתמקדים בעיקר בהתנהגות של בעלי חיים. למשל: פסיכולוגיה השוואתית ואתולוגיה.
מושגים מרכזיים שהתפתחו מתוך התחום הביהביוריסטי הם:
התניה קלאסית – תהליך פיזיולוגי של הסתגלות לסביבה חדשה, בו האורגניזם מגיב עם תגובה בעלת ערך הישרדותי לגירוי חדש. למשל, חיה קטנה שנמצאת ליד שיחים מרשרשים יכולה להיטרף על ידי הטורף שנמצא בהם. אם החיה הקטנה נמלטה מהטורף, בעתיד כאשר היא תשמע רשרוש של שיחים היא תברח מידית. הרשרוש זהו גירוי נייטרלי, ומגע או הופעתו של טורף זהו גירוי ביולוגי מעורר תגובת הימלטות.
התניה אופרנטית – תהליך פיזיולוגי של הסתגלות לסביבה חדשה, דרך שינוי ההתנהגות כתוצאה מהשינויים הסביבתיים אליהם ההתנהגות מובילה.
עיצוב התנהגות – שיטה להקניית דפוס התנהגות מסובך לאדם או לבעל חיים בעזרת פירוק דפוס ההתנהגות לפעולות פשוטות ומתן חיזוק לעשיית כל פעולה כזו.
אילוף כלבים הוא מקצוע העוסק בכלבים מההיבט ההתנהגותי, לרבות הקניית הרגלים והתנהגויות, הכחדתם, עיצובם או עמידה על נסיבותיהם למטרה מעשית.
טיפול התנהגותי – שיטה טיפולית המניחה שהפרעות נפשיות הן תוצאה של דפוסי התנהגות, או הרגלים לא יעילים שנלמדו במהלך החיים. מטרת הטיפול ההתנהגותי היא שינוי דפוסי ההתנהגות של המטופל תוך שימוש בעקרונות ביהייביוריסטים כמו התניה קלאסית והתניה אופרנטית.
טיפול קוגניטיבי-התנהגותי – טיפול רגשי המשלב את הגישה של הטיפול ההתנהגותי עם טיפול קוגניטיבי. לדוגמה: טיפול סלידה.
ניתוח התנהגות יישומי – גישה טיפולית לשינוי דפוסי התנהגות, המבוססת על עקרונות תאוריית הלמידה הביהייביוריסטית. הטיפול בגישה זו כולל עיצוב תוכנית מתן חיזוקים המפעיל את כל סביבת המטופל. התאמת החיזוקים מהסביבה מגבירה את ההסתברות להופעת ההתנהגות הרצויה.
הקהיה שיטתית – שיטת טיפול התנהגותי לטיפול בפוביות באמצעות שילוב של טכניקת הרפיה וחשיפה הדרגתית.
חיקוי הוא התנהגות בה פרט אחד צופה בפרט אחר וחוזר על התנהגותו של האחר. למידת הימנעות היא מושג פסיכולוגי המתאר התנהגות שמתרחשת על מנת למנוע גירוי בלתי נעים (גירוי אברסיבי).